बड़ा भंगाल में रहने वाले लोगों का रहन-सहन बड़ा ही साधारण है। बड़ा भंगाल में रहने वाली आबादी का गुजर बसर भी प्रकृति के संसाधनों के अलावा खेती पर निर्भर करता है। यहां लोग विभिन्न सब्जियों की खेती करते हैं। इतना ही नहीं गांव में रहने वाले लोगों को सरकार तथा जिला प्रशासन द्वारा भी राशन उपलब्ध करवाया जाता है। गर्मियों के मौसम में गांव के लोगों को आवश्यक खाद्य सामग्री की उपलब्धता करवाई जाती है, लेकिन मौसम खराब होने की स्थिति में गांव तक राशन पहुंचाना भी एक चुनौतीपूर्ण कार्य होता है। वहीं गांव के लोग पशुआें को पालते हैं।